EkBass/fiwiki-20250220-pages-articles huggingface dataset:
Chad Deering

Chad Deering (s. 2. syyskuuta 1970 Garland, Texas, Yhdysvallat) on yhdysvaltalainen ammattilaisuransa päättänyt jalkapalloilija, pelipaikaltaan puolustava keskikenttäpelaaja. Deering siirtyi kotimaastaan nopeasti Saksaan, jossa pelasi muutamissa seuroissa, niistä merkittävimpänä Werder Bremenissä. Hän voitti seuran edustusjoukkueessa kerran Saksan pääsarjamestaruuden kaudella 1992–1993, Cup-voittajien cupin 1991–1992 ja Bremer Pokalin kahdesti 1991–1992 ja 1992–1993. Deering palasi takaisin Yhdysvaltoihin vuonna 1998 ja pelasi niin ikään muutamissa seuroissa uransa lopettamiseen vuoteen 2005 asti. Yksilötilastoiltaan hän oli parhaimmillaan Yhdysvaltain MLS-liigassa, jossa hän teki 13 ja alusti 18 maalia pelaamissaan 147 ottelussa. Bundesliigassa hän pelasi 21 ottelua. Deering debytoi Yhdysvaltain A-maajoukkueessa joulukuussa 1993, ja pelasi sitä ennen maan alle 17-vuotiaiden joukkueessa. Edustusjoukkueessa hän pelasi yhteensä 18 ottelua ja teki niissä yhden maalin. Hän kuului joukkueen kokoonpanoon MM-kilpailuissa 1998 ja pelasi yhdessä ottelussa 70 peliminuuttia. == Lähteet == Luokka:Yhdysvaltalaiset jalkapalloilijat Luokka:Vuonna 1970 syntyneet Luokka:Elävät henkilöt
Juergen Sommer

Juergen Sommer (s. 27. helmikuuta 1969 New York, New York, Yhdysvallat) on yhdysvaltalainen ammattilaisuransa päättänyt jalkapallomaalivahti. Hän on toiminut peliuransa jälkeen valmentajana. Sommer edusti seuratasolla englantilais- ja yhdysvaltalaisseuroja. Hän pelasi Yhdysvaltain MLS-liigassa 54 ottelua, joissa hän torjui 96 vetoa ja saavutti yhdeksän nollapeliä. Englannin Valioliigassa hän taas pelasi 33 ottelua ja torjui 49 vetoa sekä saavutti neljä nollapeliä. Sommer liittyi Yhdysvaltain A-maajoukkueeseen syyskuussa 1994 ja pelasi joukkueessa yhteensä kahdeksan ottelua. Hän kuului joukkueen kokoonpanoon MM-kilpailuissa 1994 ja 1998. == Lähteet == Luokka:Yhdysvaltalaiset jalkapallomaalivahdit Luokka:Yhdysvaltalaiset jalkapallovalmentajat Luokka:Vuonna 1969 syntyneet Luokka:Elävät henkilöt
Brian Maisonneuve

Brian Maisonneuve (s. 28. kesäkuuta 1973 Warren, Michigan, Yhdysvallat) on yhdysvaltalainen ammattilaisuransa päättänyt jalkapalloilija, pelipaikaltaan puolustava keskikenttäpelaaja. Hän on pituudeltaan 180-senttimetrinen. Maisonneuve edusti koko yhdeksänvuotisen ammattilaisuransa MLS-liigassa pelaavaa Columbus Crewiä. Hän voitti joukkueen kanssa Lamar Hunt U.S. Open Cupin kaudella 2001–2002 ja MLS Supporters’ Shieldin kaudella 2003–2004. Hän pelasi yhteensä 172 MLS-ottelua ja teki niissä 23 maalia ja antoi 19 maalisyöttöä. Maisonneuve liittyi Yhdysvaltain A-maajoukkueeseen marraskuussa 1997. Hän voitti joukkueen kanssa CONCACAF Gold Cupin vuonna 2002 sekä osallistui MM-kilpailuihin 1998 ja kesäolympialaisiin 1996. == Lähteet == Luokka:Yhdysvaltalaiset jalkapalloilijat Luokka:Vuonna 1973 syntyneet Luokka:Elävät henkilöt
Frankie Hejduk

Frankie Hejduk (s. 5. elokuuta 1974 La Mesa, Kalifornia, Yhdysvallat) on yhdysvaltalainen ammattilaisuransa päättänyt jalkapalloilija, pelipaikaltaan oikea laitapuolustaja. Hän on pituudeltaan 174-senttimetrinen. Hejduk pelasi merkittävimmät vuotensa Yhdysvalloissa, mutta vieraili myös parissa eurooppalaisjoukkueessa. Hän voitti MLS Supporters’ Shieldin viidesti; kolmesti Columbus Crewin sekä kerran Tampa Bay Mutinyn ja Los Angeles Galaxyn kanssa. Lisäksi hän voitti kahdesti MLS Cupin, ensin Columbus Crewin ja toisekseen Los Angeles Galaxyn kanssa. Hän pelasi urallaan yhteensä 203 MLS- ottelua, joissa hän teki 12 ja alusti 19 maalia. Hejduk liittyi Yhdysvaltain A-maajoukkueeseen elokuussa 1996, mitä ennen hän edusti maan alle 17-vuotiaiden joukkuetta. Edustusjoukkueen kanssa Hejduk voitti merkittävimpänä kolmesti CONCACAF Gold Cupin vuosina 2002, 2005 ja 2007. Hän kilpaili myös MM-kilpailuissa 1998 ja 2002 sekä kesäolympialaisissa 1996 ja 2000. == Lähteet == Luokka:Yhdysvaltalaiset jalkapalloilijat Luokka:Vuonna 1974 syntyneet Luokka:Elävät henkilöt
Mellbystrand

Mellbystrand on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 4 641 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Veinge

Veinge on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 444 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Våxtorp

Våxtorp on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 098 asukasta vuoden 2023 lopussa. ==Tunnettuja henkilöitä== * Carl Ifvarsson (1818–1889), valtiopäivämies ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Jorge Pardon

Jorge Ernesto Pardón García (4. maaliskuuta 1905 Arequipa, Peru – 19. joulukuuta 1977) oli perulainen jalkapallomaalivahti. Hän oli pituudeltaan 175-senttimetrinen. Pardon edusti seuratasolla Atlético Chalacoa ja Sporting Cristalia. Hän liittyi Perun A-maajoukkueeseen heinäkuussa 1930 ja kuului joukkueen kokoonpanoon MM-kilpailuissa 1930, jossa hän pelasi yhdessä ottelussa täydet minuutit. == Lähteet == Luokka:Perulaiset jalkapallomaalivahdit Luokka:Vuonna 1905 syntyneet Luokka:Vuonna 1977 kuolleet
Carl Ifvarsson

Carl Ifvarsson (13. helmikuuta 1818 Våxtorp – 27. joulukuuta 1889 Ränneslöv) oli ruotsalainen maanviljelijä ja valtiopäivämies. Hänet valittiin talonpoikaissäädyn edustajaksi Ruotsin valtiopäiville vuonna 1859 ja hän toimi myöhemmin kaksikamaristen valtiopäivien jäsenenä toisessa kamarissa 1867–1889. Ifvarsson oli aikansa merkittävimpiä kansanedustajia ja oli mukana perustamassa maamiespuoluetta. Hän ajoi ruotujakolaitoksen ja maaverojen lakkauttamista sekä yleistä säästäväisyyttä valtion rahankäytössä. Ifvarsson myös peräänkuulutti kansalaisten perusopetuksen tarvetta – hän itse ei ollut käynyt mitään koulua. Tullikiistan aikana 1880-luvulla Ifvarsson siirtyi protektionismin kannattajasta vapaakaupan puolustajaksi. ==Lähteet== ==Aiheesta muualla== Luokka:Ruotsin kansanedustajat Luokka:Ruotsalaiset maanviljelijät Luokka:Vuonna 1818 syntyneet Luokka:Vuonna 1889 kuolleet
Håkan Carlqvist

Håkan "Carla" Carlqvist (1954 – 6. heinäkuuta 2017) oli ruotsalainen motocrosskuljettaja. Hän voitti henkilökohtaisen maailmanmestaruuden 250-kuutioisten luokassa vuonna 1979 ja 500-kuutioisten luokassa 1983. Lisäksi hän saavutti neljä joukkuehopeaa ja kaksi joukkupronssia sekä kaksi henkilökohtaista pronssia. Vuonna 1983 Carlqvistille myönnettiin Svenska Dagbladetin kultamitali vuoden merkittävimmästä ruotsalaisesta urheiluteosta. Carlqvist menehtyi 67-vuotiaana 6. heinäkuuta 2017 aivoverenvuotoon. ==Lähteet== ==Aiheesta muualla== Luokka:Ruotsalaiset motocrosskuljettajat Luokka:Vuonna 1954 syntyneet Luokka:Vuonna 2017 kuolleet
Carlqvist

Carlqvist on seuraavien ruotsalaisten henkilöiden sukunimi: * Håkan Carlqvist (1954–2017), motocrosskuljettaja * Ingrid Carlqvist (s. 1960), toimittaja * Margit Carlqvist (s. 1932), näyttelijä
Jammu (alue)

Jammun alue on alue Jammu ja Kashmir-liittoterritoriossa Intian pohjoisimmassa osassa. Jammun kaupunkia ympäröivät tasankoalueet. Jammun alue sijaitsee etelämpänä kuin Kashmirin alue. == Lähteet == Luokka:Jammu ja Kashmir
Nubra

Nubra on alue Intian pohjoisosassa. Se on osa Ladakhin aluetta Jammu ja Kashmir-osavaltiossa. Alueella on laakso, joka on matkailukohde. Laakson lähellä sijaitsee Lehin kaupunki, missä sijaitsee luostareita ja muita historiallisia rakennuksia. == Lähteet == Luokka:Jammu ja Kashmir
Baltistan

Baltistan on osa Gilgit-Baltistanin aluetta. Se sijaitsee Pakistanin ja Intian rajaseudulla sijaitsevalla Kashmirin alueella. Baltistanin alue sijaitsee Ladakhin ylänköalueella ja Karakorumin vuoristoalueella. Alueen seudulla virtaavia jokia ovat Indus ja Shyok. Alueen asukkaisiin kuuluu tiibetiläisiin muslimiheimoihin kuuluvaa baltiväestöä. == Lähteet == Luokka:Kashmir
Artur Palmroth

Gustaf Artur Palmroth (8. marraskuuta 1864 Kangasala – 25. toukokuuta 1948 Helsinki) oli suomalainen pappi, päätoimittaja ja Helsingin Diakonissalaitoksen johtaja. ==Henkilöhistoria== Palmrothin vanhemmat olivat hovineuvos Fredrik Vilhelm Palmroth ja Natalia Nystedt ja puoliso vuodesta 1887 Elin Maria Alfonsine Forstén (k. 1933), eversti Berndt Lennart Forsténin tytär. Palmroth tuli ylioppilaaksi Hämeenlinnan normaalilyseosta 1883 ja papiksi hänet vihittiin 1887. Palmroth toimi ensin pappina useilla eri paikkakunnilla Suomessa ja sitten merimiespappina Hullissa 1895–1899. Hän oli Helsingin Diakonissalaitoksen johtaja 1899–1919 ja sen saarnaaja vuodesta 1919. Hän oli myös Merimieslähetysseuran ja Helsingin kaupungin lähetyksen johtokunnan jäsen ja Betanian ja Viesti Helsingin Diakonissalaitoksesta päätoimittaja. Suomen merimieslähetysseuran kunniajäseneksi hän tuli 1919 ja sai samana vuonna rovastin arvon. Viitattu 27.12.2024. (ei-vapaa) ==Julkaisuja== * Helsingin Diakonissalaitos vuosina 1867–1917, Porvoo: WSOY, 1917, Artur Palmroth y.m. * Raamatun antamia sielunhoidollisia neuvoja, Helsinki: Diakonissalaitos, 1944 == Lähteet == Luokka:Suomen evankelis- luterilaisen kirkon papit Luokka:Suomalaiset päätoimittajat Luokka:Vuonna 1864 syntyneet Luokka:Vuonna 1948 kuolleet
Soʻx (joki)

Soʻx (uzbekinkielinen nimitys, ) on Fergananlaaksoon laskeva joki Kirgisiassa ja Uzbekistanissa. Sen pituus on 124 kilometriä ja valuma-alue 3 510 neliökilometriä. Soʻx saa alkunsa Alai- ja Turkestanvuorten pohjoisrinteiltä virtaavien jokien yhtyessä Zardalyn kylän luona. Se virtaa yläjuoksullaan kapeassa kanjonissa, joka levenee vuorten reuna-alueella 500 metriin. Laskiessaan Fergananlaaksoon joki muodostaa maa-aineksesta muodostuneen viuhkamaisen suiston. Joki saa vetensä etupäässä jäätiköistä ja lumesta. Sen keskimääräinen virtaus on 42 kuutiometriä sekunnissa. Vesi käytetään kokonaan maatalouden keinokasteluun. Soʻxin varrella sijaitsee samanniminen Uzbekistanin eksklaavi. Sen alajuoksun laaksossa on Kokandin kaupunki. ==Lähteet== Luokka:Kirgisian joet Luokka:Uzbekistanin joet
Tieksiö

Tieksiö on keskikokoinen vesijättöalue Satakunnassa. Järvi sijaitsee Pomarkun ja Porin rajalla eli aiemmilla Pomarkun, Noormarkun ja Lavian rajoilla. Tieksiö kuuluu Karvianjoen vesistöön. Varsinainen järvi oli ennen kuivatusta noin kolme kilometriä pitkä. Tieksiö tulvii keväisin ja syksyisin, mutta kesäisin vettä on vähän, se on tummaa ja haisee mudalle. == Lähteet == Luokka:Noormarkun järvet Luokka:Pomarkun järvet Luokka:Lavian järvet Luokka: Suomen kuivatetut järvet
Hiihtäjä-patsas (Tyrnävä)

thumb Hiihtäjä on Tauno Seppäsen vuonna 1979 tekemä pronssipatsas Tyrnävällä kirkon lähellä. Teos tehtiin Tyrnävällä vuonna 1879 järjestettyjen Suomen ensimmäisten kirjattujen kilpahiihtäjäisten satavuotismuistoksi. Hiihtäjällä on käsissään pitkät sauvat ja jaloissaan kiinnitysremmein varustetut mäystinsukset.Hiihtäjä-patsas, Turisti-info.fi == Lähteet == Luokka:Tyrnävä Luokka:Suomen patsaat ja veistokset
Belle (vuoden 2021 elokuva)

Belle () on japanilainen anime-elokuva, joka on julkaistu vuonna 2021. Elokuvan on ohjannut ja käsikirjoittanut Mamoru Hosoda. Elokuvan pohjalta on tehty myös light novel -sovitus. Elokuva esitettiin Cannesissa vuonna 2021. Elokuva oli Japanissa kolmanneksi tuottoisin elokuva vuonna 2021. == Tarina == Suzu Naitō on ujo oppilas, jolla on trauma äitinsä kuolemasta. Hänen ystävänsä auttavat häntä laulamaan "U"-nimisessä sosiaalisessa mediassa mediapersoonalla nimeltä Belle. == Lähteet == Luokka:Anime-elokuvat Luokka:Vuoden 2021 japanilaiset elokuvat
Verkkokirjokala

Verkkokirjokala (Rhadinocentrus ornatus) on sateenkaarikaloihin kuuluva kalalaji. Lajia tavataan uhanalaisena makeista vesistä Australiasta. Verkkokirjokalaa piedetään usein akvaarioissa. ==Koko ja ulkonäkö== Verkkokirjokala kasvaa yleisimmin noin 4 cm pitkäksi, ja voi suurimmillaan saavuttaa 6–8 cm:n pituuden. Koiraat ovat naaraita kookkaampia. Ruumiinrakenteeltaan laji on pitkänomainen, hoikka ja ikääntyessään ruumis muuttuu korkeammaksi. Selkäeviä on kaksi, joista etumainen on lyhyempi. Verkkokirjokarakoiraan selkä- ja peräeviä taaimmaiset ruodot ovat pidentyneet. Lajin väritys vaihtelee huomattavasti levinneisyysalueittain. Yhteinen tunnusmerkki on kuitenkin suomujen tummat reunat, jotka antavat ruumiille verkkokuvioinnit. Kalan väri on olla osittain läpikuultavan harmaa tai ruskehtava, joskus taas jopa musta. Suomuissa on usein sinertävä hohde. Varsinkin koirailla ruumiin takaosa on usein punertava. Verkkokirjokalan selkä-, perä- ja pyrstöevät ovat useimmiten punertavat, mutta joskus siniset. Evien reunat ovat tummat. ==Levinneisyys ja elintavat== Verkkokirjokalaa tavataan Australian itäosista Queenslandista pohjoiseen Uuteen Etelä-Walesiin ja muutamilta Queenslandin rannikon saarilta. Lajin levinneisyysalue ei ole yhtenäinen ja populaatiot ovat eristäytyneitä. Lajin elinympäristöä ovat hitaasti virtaavat hapan- ja ruskeavetiset joet, purot, järvet ja lammet. Ne elävät parvina lähellä rantaa usein uppopuiden ja kasvien juurakoiden suojissa. Kalan ravintoa ovat hyönteiset, pienet äyrisäiset, levät ja eloperäinen aines. Verkkokirjokalan lisääntymiskausi on lokakuusta toukokuulle, ja aktiivisimmillaan eteläisen pallonpuoliskon kesän aikaan marraskuulta joulukuulle. Hedelmöittynyt mäti takertuu kasvien pinnalle. Verkkokirjokala luokitellaan vaarantuneeksi. Kantaa uhkaavat erityisesti elinympäristön häviäminen ja elinympäristön laadun heikkeneminen. Suuri uhka ovat myös lajin munia syövät vieraslajit kuten moskiittokala. Akvaariokaloiksi pyydystämisen vaikutuksista kantaan ei ole tarkkaa tietoa. ==Lähteet== Luokka:Hopeakylkikalat Luokka:Uhanalaiset kalat
Sarvijumala

Sarvijumala on kirjailija Magdalena Hain nuorten romaani. Se julkaistiin vuonna 2023 ja voitti vuoden 2023 Finlandia-palkinnon.Lasten- ja nuortenkirjallisuuden Finlandia-palkinto Magdalena Haille Voittajan valitsi ehdokkaiden joukosta muusikko Herra Ylppö. Hän perusteli valintaansa näin: ”Tämän vuoden voittajakirjassa on vahva tunnelma. Tunnelman lisäksi kirjassa on mielenkiintoisia jänniä lauseita ja tärkeitä teemoja, kuten vanhempainrakkauden pyyteettömyys, itsesyytökset, rasisminvastaisuus, korona, menetyksen hyväksyntä. Ja kauhua.” Kirjan teemoissa kuolema on vahvasti läsnä. Sarvijumala on kauhukirjallisuutta, joka yhdistelee yliluonnollisia elementtejä sekä todellisen maailman kuvauksia muun muassa fyysisen että henkisen terveyden oirehtimisesta. Sarvijumala kommentoi suomalaista rasismia. Hai käsittelee romaanissa erityisesti millaista rasismi on nuorten maailmassa. Teoksen kertojahahmo, 17-vuotias Lauri, on rodullistettu henkilö; Hai luetutti käsikirjoituksen muun muassa kokemuslukijalla, sillä Laurin hahmo on tummaihoinen. Hai otti lisäksi Finlandia-palkinnon voittajan puheessaan voimakkaasti kantaa varsinkin suomalaisten rasismiin sekä suomalaisten kyvyttömyyteen tarttua ylipäätään ongelmakohtiin. ==Lähteet== Luokka:Vuoden 2023 kirjat Luokka:Suomalaiset romaanit Luokka:Finlandia-palkitut teokset Luokka:Kauhukirjallisuus Luokka:Suomalaiset nuortenkirjat
Jussi Kurikkalan patsas

Jussi Kurikkalan patsas on Antonio da Cudanin vuonna 1989 tekemä patsas Kalajoella kaupungintalon vieressä. Kalajoen Junkkareita edustanut jo 38-vuotiaana kuollut hiihtäjä Jussi Kurikkala voitti mitaleita hiihdon maailmanmestaruuskisoissa.Jussi Kurikkalan patsas; Atla.fi Kurikkalalla on patsaassa väljä hiihtoasu ja suksissa "rotanloukkusiteet". Hiihtäjäpatsaan laatassa on teksti:Urheilu-uutisia!; Silminkokija 11.10.2020 :"TESTAMENTTI :Vaikka onkin suurta saavuttaa mainetta urheilun kilpakentillä, tärkeämpää on kuitenkin sielun pelastuminen. :Muistakaa pojat Jumalaa ja iankaikkista elämää. :Jussi Kurikkala". == Lähteet == Luokka:Kalajoki Luokka:Suomen patsaat ja veistokset
Trooppinen lääketiede

Trooppinen lääketiede on maailman tärkeimpien trooppisten sairauksien ja niihin liittyvien sairauksien tutkimusta, joihin kuuluu 17 laiminlyödyn trooppisen taudin ryhmä, kuten koukkumatoinfektio, skistosomiaasi, jokisokeus, elefanttitauti, trakooma, Chagasin tauti, Buruli-haavaumat ja leishmaniaasi sekä niiden lisäksi HIV/Aids, tuberkuloosi ja malaria. Trooppiset sairaudet ovat usein köyhien sairauksia. Ne ovat yleisiä kehitysmaissa, mutta myös rikkaissa maissa elävät köyhät kärsivät niistä. Esimerkiksi Yhdysvalloissa trooppiset taudit, kuten Chagasin tauti, systiserkoosi, dengue, toksaskariaasi ja Länsi-Niilin virusinfektio ovat yleisiä köyhillä. Aiemmin Suomessa on esiintynyt pilkkukuumetta, malariaa ja ruttoa, mutta elintason paranemisen myötä taudit on saatu hävitettyä. == Trooppiset sairaudet Suomessa == Turistit ja maahanmuuttajat tuovat Suomeen trooppisia tauteja. Malariaa ja denguekuumetta tulee maahan useampi kymmenen tapausta, lavantautia ja pikkulavantautia kymmenkunta tapausta vuosittain. Suolistoloisista Giardia lamblia ja Dientoamoeba fragilis ovat melko yleisiä turistin kotiintuomisia. Suomessa trooppiset sairaudet ovat niin harvinaisia, että kokemusta niiden hoidosta tuee vain näihin tauteihin erikoistuneisiin infektioyksiköihin. Aiheeseen perehtyneet infektiolääkäritkään eivät ehkä koskaan kohtaa harvinaisempia tauteja, elleivät työskentele alueilla, joilla näitä tauteja esiintyy. Siksi matkailijan erikoisempien oirekuvien selvittely ja hoito kannattaa keskittää yksiköihin, joissa on alan erikoisosaamista diagnostiikassa ja hoidossa. Useimmat trooppisten tautien ja loissairauksien lääkkeet ovat erityslupavalmisteita. Erityislupalvalmisteita on hankittu niiden sairaaloiden sairaala-apteekkeihin, joissa hoidetaan näitä potilaita. == Trooppisen lääketieteen koulutus Suomessa, Pohjoismaissa ja maailmalla == Globaali terveys ry on järjestänyt Trooppiset taudit Suomessa -kursseja yhteistyössä viiden eri yliopiston kanssa. Kurssi on tarkoitettu lääkäreille, hammaslääkäreille ja lääketieteen 3.-6. vuosikurssin opiskelijoille. Myös Terveyden ja hyvinvoinnan laitos on järjestänyt alan koulutusta. Tukholman Karoliininen instituutti järjestää vuosittain kuuden viikon ruotsalais- etiopialaisen kurssin trooppisista sairauksista lääkäreille. Kurssiin kuuluu kenttävierailu Etiopiassa tai muussa Afrikan maassa. Useat eri yliopistot eri puolilla maailmaa järjestävät myös alan koulutusta. == Katso myös == * Matkailulääketiede == Lähteet == Luokka:Lääketiede
Someron Säästöpankki

Someron Säästöpankki toimii itsenäisenä paikallispankkina kuuluen valtakunnalliseen Säästöpankkiryhmään, joka yhdistää useita alueellisia säästöpankkeja Suomessa. Someron Säästöpankilla on konttorit Akaassa, Forssassa, Kemiönsaaressa, Kotkassa, Loimaalla, Loviisassa, Marttilassa, Perniössä, Salossa, Somerolla, Turussa ja Urjalassa. Säästöpankkimuotoisilla pankeilla ei ole varsinaisia omistajia. Niissä ylintä valtaa käyttää isännistö. == Historia == Someron Säästöpankki on Suomen neljänneksi vanhin alkuperäisellä nimellään toimiva säästöpankki. Sen perustamisprosessi aloitettiin vuonna 1875, kun Someron kuntakokous käsitteli asiaa ensimmäisen kerran. Pankin perustamiseen, kuten sääntöjen laatimiseen ja hyväksymiseen kului kaikkiaan viisi vuotta. Keisarillinen senaatti antoi vahvistuksen säännöille 9.4.1880. Someron Säästöpankin ensimmäinen virallinen pankkipäivä oli 25.10.1880. Ensimmäisen talletuksen, 300 markkaa, teki rouva Helene Löfgren. Someron Säästöpankki laajeni 1990-luvun alkupuoliskolla Somerolta naapuri- ja lähikuntiin perustaen konttorit Saloon ja Forssaan vuonna 1993 sekä Perniöön ja Urjalaan vuonna 1994. Seuraavan kerran pankin laajeneminen jatkui vuonna 2020, jolloin avattiin Kemiönsaaren, Loviisan ja Akaan konttorit. Vuonna 2021 avattiin Kotkan konttori ja heti seuraavan vuonna Marttilan konttori. Vuonna 2022 pankki laajeni Turkuun ja keväällä 2023 Loimaalle. Keväällä 2024 Kotkan uuden konttorin mittava remontti valmistui ja konttori muutti uusiin tiloihin P. E. Blomstedtin suunnittelemaan arvorakennukseen. == Liiketoiminta == Someron Säästöpankki tarjoaa pankkipalveluita niin yksityishenkilöille, yrityksille kuin yhteisöille. Sen palveluvalikoimaan kuuluvat muun muassa talletuspalvelut, asunto- ja kulutusluotot, sijoitus- ja säästämistuotteet sekä päivittäiset pankkiasiat, kuten maksukortit ja verkkopankkipalvelut. Lisäksi pankin lakipalvelu palvelee pankkisuhteesta riippumattomasti. == Paikallinen vaikuttavuus == Someron Säästöpankki on aktiivinen toimija paikallisissa yhteisöissä. Se tukee alueellista taloutta ja osallistuu erilaisiin yhteiskunnallisiin hankkeisiin, kuten nuorten talouskasvatukseen, urheiluseurojen ja tapahtumien tukemiseen ja paikallisten yritysten kehittämiseen. Lisäksi pankki lahjoittaa rahaa vuosittain Säästöpankkiryhmän Hyviä tekoja -kampanjan avulla. == Lähteet == == Aiheesta muualla == Someron Säästöpankin kotisivut Luokka:Säästöpankit
Zanskar

Zanskar on alue Kargilin seudulla Ladakhissa Pohjois-Intiassa. Se sijaitsee Penzi La -vuoristosolassa yli 4400 metrin korkeudessa. Alue on eristetty suurimman osan vuodesta. Se on yksi harvoista paikoista, missä tiibetiläinen kulttuuri on edelleen olemassa. == Lähteet == Luokka:Ladakh
Rankin

Rankin on muun muassa seuraavien henkilöiden sukunimi: * Billy Rankin (s. 1959), skottilainen kitaristi * Chris Rankin (s. 1983), uusiseelantilainen näyttelijä * Frank Rankin (1891–1932), kanadalainen jääkiekkoilija * Gayle Rankin (s. 1989), skotlantilainen näyttelijä * Ian Rankin (s. 1960), skotlantilainen rikoJeannette Rankinskirjailija * Jeannette Rankin (1880–1973), yhdysvaltalainen republikaanipoliitikko ja aktivisti * John Rankin (s. 1983), skotlantilainen jalkapalloilija
Kalevi Oikaraisen patsas

thumb Kalevi Oikaraisen patsas eli Susi-Kalle on Juhani Honkasen vuonna 2014 tekemä patsas Kuusamossa Rukan rinteessä, Kaltiolammen rannalla. Teoksessa on vuoden 1970 MM-kisojen kultamitalistihiihtäjä Kalevi Oikarainen hiihtämässä ja susi kalliolla ulvomassa. Oikarinen on sanonut näkevänsä patsaassa koko Kuusamon hiihtomaineen.Ensio Karjalainen: Hiihtäjälegenda sai patsaan Rukalle; Yle 28.11.2014 Tiedosto:Kalevi Oikaraisen patsas by Juhani Honkanen 2014 osakuva1.JPG|Patsaaseen kuvattu ulvova susi. Tiedosto:Kalevi Oikaraisen patsas by Juhani Honkanen 2014 osakuva2.JPG|Jalustassa on mainittu vain maailmanmestaruus 1970 Vysoké Tatryssa. File:Kalevi Oikaraisen patsas by Juhani Honkanen 2014 laatta.jpg|Patsaan nimi on Susi-Kalle. == Lähteet == Luokka:Kuusamo Luokka:Suomen patsaat ja veistokset
TP-Link

TP-Link () on verkkolaitteistoja valmistava yritys, joka on perustettu vuonna 1996. Yrityksen päämaja on Shenzhenissä Kiinassa. Yhdysvalloissa yritystä tutkitaan johtuen merkittävästä asemasta kotien reitittimissä ja niihin liittyvistä turvallisuushuolista. Koteihin sijoitettuja reitittimiä voi käyttää kyberhyökkäykseen toisiin tahoihin jos niiden turvallisuus on riittämätön. Myös Intian hallitus on antanut varoituksen liittyen yrityksen valmistamien langattomien reittimien turvallisuuspuutteisin. == Lähteet == == Aiheesta muualla == * Verkkosivut Luokka:Kiinalaiset elektroniikkayhtiöt
Marla Sokoloff

Marla Sokoloff (s. 19. joulukuuta 1980 San Francisco) on yhdysvaltalainen näyttelijä.Marla Sokoloff, Rotten Tomatoes, viitattu 27.12.2024. == Filmografia == Vuosi Suomenkielinen nimi Alkuperäinen nimi 2000 Dude, Where's My Car Dude, Where's My Car 2000 Mihin hintaan tahansa Whatever It Takes 2001 Kuka on cool? Sugar & Spice 2009 Bionicle: Legendan paluu Bionicle: The Legend Reborn == Lähteet == Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
MV Ursa Major

MV Ursa Major oli vuonna 2009 rakennettu rahtilaiva, joka kulki Venäjän lipun alla upotessaan Välimerellä joulukuussa 2024.Pjotr Sauer, Russian cargo ship’s owner says sinking in Mediterranean was ‘act of terrorism’ The Guardian 25.12.2024, viitattu 27.12.2024 Ursa Major Vessel Finder, viitattu 27.12.2024 Sen pituus oli 142,47 metriä. Rakentaja oli Peene-Werft.Russian MPP Ursa Major carrying project cargo sinks in the Mediterranean Project Cargo Journal 24.12.2024, viitattu 27.12.2024 MV Ursa Majorin aiempia nimiä olivat Scan Britania, Hyundai Britania, EIT Palmina ja Sparta III. Ennen siirtymistään Venäjän lipun alaisuuteen se kulki Saksan, Mansaaren, Antigua ja Barbudan ja Belizen lippujen alla. Uppoamishetkellä aluksen omisti Venäjän puolustusministeriöön kytkeytyvä Oboronlogistika-yhtiö, jonka operoimista aluksista se oli suurin. Sen rahtikapasiteetti oli 1 200 tonnia. MV Ursa Major oli Oboronlogistikan tavoin Yhdysvaltain pakotteiden kohteena vuodesta 2022. == Uppoaminen == Espanjan meripelastus vastaanotti MV Ursa Majorilta ensimmäisen hätäkutsun huonon sään vallitessa 23. joulukuuta 2024. Alus upposi varhain 24. joulukuutaVenäläinen rahtialus upposi Välimerellä – kaksi ihmistä kateissa Yle 24.12.2024, viitattu 27.12.2024 kansainvälisillä vesillä Espanjan ja Algerian välillä. Se oli lähtenyt Pietarista määränpäänään Vladivostok. Oboronlogistikan mukaan lastina oli satama- ja jäänmurtajakalustoa. Mediazonan mukaan MV Ursa Major oli kuljettanut vuosien ajan rahtia Venäjän joukoille Syyriaan. Oboronlogistikan mukaan MV Ursa Major upposi kolmen räjähdyksen jälkeen. Oboronlogistika piti uppoamista terroristisena tekona. Venäjän ulkoministeriön mukaan laivan konehuoneessa oli tapahtunut räjähdys. Uppoamisen jälkeen 14 miehistön jäsentä pelastettiin Cartagenan satamaan Espanjaan ja kaksi oli kadoksissa. == Lähteet == Luokka:Rahtilaivat
Niklas Puistola

Niklas Puistola (s. 5. marraskuuta 2004 Tampere) on suomalainen jääkiekkopuolustaja, joka edustaa SM-liigajoukkue Tapparaa. Hän on pelannut juniorina myös hyökkääjänä. Puistola pelaa pääasiassa seuran U20-joukkueessa. == Ura == === Seuraura === Puistola on Pirkkalan Pingviinien kasvatti. Hän siirtyi juniorina sittemmin Tapparaan. Kaudella 2019–2020 Puistola pelasi seuran C-nuorten lisäksi myös lainalla HC Nokian C-nuorissa. Kauden 2021–2022 päätteeksi hän voitti Tapparassa U18 SM-pronssia. Kaudella 2022–2023 Puistola voitti U20 Suomen-mestaruuden. Kaudella 2023–2024 hän oli seuran U20-joukkueen eniten maaleja tehnyt puolustaja seitsemällä osumallaan. Puistola voitti kauden päätteeksi U20 SM-pronssia. Kaudella 2024–2025 Puistola debytoi Tapparan SM-liigajoukkueessa. Hän teki liigadebyyttinsä 27. joulukuuta 2024 JYPiä vastaan. Puistola merkittiin Tapparan seitsemänneksi puolustajaksi. Hän sai ottelussa jääaikaa 11.50 minuuttia. Puistolalle merkittiin myös teholukema +1. == Muuta == Puistolan isoveli Patrik pelaa hyökkääjänä Ruotsissa SHL- liigan Örebrossa. Veljesten siä Pasi Puistola on vuoden 2011 maailmanmestari, joka pelasi omalla urallaan puolustajana pudotuspelit mukaan lukien yhteensä 670 SM-liigaottelua sekä yhteensä 338 ottelua Ruotsin Elitserienissä ja kaksi kautta KHL:ssä. Hän toimii nykyään Tapparan SM-liigajoukkueen apuvalmentajana. == Tilastot == 2022–2023 Tappara U20-SM 36 2 7 9 22 12 0 0 0 4 2023–2024 Tappara U20-SM 41 7 11 18 20 8 0 2 2 4 2 kautta yhteensä U20-SM 77 9 18 27 42 20 0 2 2 8 == Lähteet == * * === Viitteet === Luokka:Suomalaiset jääkiekkoilijat Luokka:Tapparan pelaajat Luokka:Vuonna 2004 syntyneet Luokka:Elävät henkilöt
Georgian mielenosoitukset 2024

Georgiassa alkoivat laajat mielenosoitukset lokakuussa 2024 pidettyjen parlamenttivaalien jälken. Mielenosoittajien mukaan vaalitulos oli peukaloitu ja vaalit siksi epäreilut. Maan istuva presidentti Salome Zurabišvili on antanut tukensa mielenosoittajille. == Tausta == Georgiassa pidettiin parlamenttivaalit 26. lokakuuta 2024, jotka voitti Venäjälle myötämielinen Georgialainen unelma -niminen puolue. Maan keskusvaalilautakunta virallisti tuloksen opposition vastustuksesta huolimatta. Vaaliviikonlopun jälkeisenä maanantaina kaduille kerääntyi tuhansittain mielenosoittajia, jotka protestoivat vaalien tulosta vastaan. Presidentti Zurabišvili puhui mielenosoittajielle syyttäen Georgialaista unelmaa vaalien varastamisesta. Hänen mukaansa Georgia on joutunut Venäjän vaalivaikuttamisen uhriksi kostona siitä, että maa päätti hakea Euroopan unionin jäsenyyttä. Zurabišvili myös kieltäytyi tunnustamasta vaalien tuloksia sekä rohkaisi tyytymättömiä georgialaisia osoittamaan mieltään. == Tapahtumia == Parlamenttijoihtoiset valitsijamiehet kokoontuivat 14. joulukuuta valitsemaan Georgialle uuden presidentin välillisissä presidentinvaaleissa. Äärioikeistolainen poliitikko ja entinen jalkapalloilija Mikheil Kavelašvili, joka oli ainoa ehdokas, valittiin Zurabišvilin seuraajaksi. Zurabišvili on kuitenkin jo etukäteen ilmoittanut, ettei hyväksy Kavelašvilin valintaa eikä aio astua syrjään, koska "parlamentti on laiton eikä siten voi valita laillista presidenttiä". Zurabišvili ilmoitti 22. joulukuuta olevansa valmis neuvottelemaan Georgialainen unelma -puolueen perustaja Bidzina Ivanišvilin kanssa. Jouluaattona Zurabišvili kutsui opposition ja kansalaisjärjestöjen edustajia keskustelemaan uusien vaalien järjestämisestä. Hän oli päivää aikaisemmin kertonut muodostavansa kansallisneuvoston aiheen tiimoilta. Jouluaattona Human Rights Watch kertoi julkilausumassaan, että Georgian poliisin käyttämät voimakeinot ovat "yleistä ja ilmeisesti rankaisevaa". Mielenosoittajien järjestö kuitenkin katsoi olleen suurimmaksi osaksi rauhallisia. Kavelašvili astui virkaan 29. joulukuuta, mutta koska Zurabišvili ei ole tunnustanut hänen valintaansa, presidentin viran haltija on ollut kiistanalainen. Kavelašvili vannoi virkavalansa suljettujen ovien takana parlamenttitalossa, mikäli oli ensimmäinen kerta, kun näin toimittiin maan historian aikana. Yhdysvaltain edustajainhuoneen edustaja, ja ns. Yhdysvaltain Helsingin komission puheenjohtaja, Joe Wilson uhkasi 28. joulukuuta panna viikon päästä alulle lakialoitteen, jonka nojalla Yhdysvallat tunnustaisi Zurabišvilin Georgian lailliseksi presidentiksi kunnes maassa järjestettäisiin "vapaat ja reilut vaalit". Georgian pääministeri Irakli Kobakhidze kutsui Wilsonin uhkausta turhaksi. == Lähteet == Luokka:Vuoden 2024 mielenosoitukset ja levottomuudet mielenosoitukset 2024
Murtunut latu

Murtunut latu (Mika Myllylän muistomerkki, työnimi Rankka latu) on Seppo Kalliokosken vuonna 2020 tekemä pronssipatsas hiihtäjä Mika Myllylästä. Haapajärven keskustassa kirjaston lähellä oleva patsas on 3,5 metriä korkea ja siinä on kuvattu vuoden 1999 Ramsaun MM-kisojen 50 kilometrin maaliintulon tunnelmaa. Patsaan mallina on ollut Kalliokosken suunnittelema puinen veistos vuodelta 2001. Tämäkin veistos tehtiin aluksi puuhun, ja siitä tehtiin pronssivalu, jossa näkyy puun syyt. Patsaan graniittinen jalusta on tehty kahdesta palasesta, kuin se olisi haljennut. Kirjaston seinällä patsaan luoteispuolella on listattuna kuparilaatassa Myllylän saavutukset.Iltalehti, 28.8.2020, Mika Myllylän muistomerkki paljastettiin – muoto esittää ikonista hetkeä karpaasista Patsashanke käynnistyi vuonna 2013 Haapajärven nuorisovaltuuston aloitteesta. Patsashanketta on ajanut urheiluseura Haapajärven Kiilat yhdessä Haapajärven kaupungin kanssa.Mika Myllylän patsas paljastettiin, mutta hiihtolegendan lapset eivät olleet paikalla – ”Ihmiset muistelivat tänään positiivisia asioita”; IS 28.8.2020 Patsashanketta on rahoitettu myös myymällä 1 600 euron hintaisia pronssisia pienoispatsaitaPoikaporukka pelmahti helsinkiläis­taksilla Mika Myllylän patsaalle Haapajärvellä – vieraita säännöllisesti, hiihtoseura kuitenkin ongelmissa; IS 3.7.2021. Tiedosto:Mika Myllylän patsas by Seppo Kalliokoski 2020 Haapajärvi 3.JPG|Murtunut latu. Jalusta on tehty kahdesta osasta ikään kuin se olisi murtunut. Tiedosto:Mika Myllylän kunnialaatta Haapajärvi 2020.JPG|Kirjaston päädyssä on kunniataulu, jossa ovat Mika Myllylän saavutukset. == Lähteet == Luokka:Haapajärvi Luokka:Suomen patsaat ja veistokset
Teresa Ribera

Teresa Ribera Rodríguez (s. 1969, Madrid) on espanjalainen juristi ja poliitikko. Joulukuusta 2024 alkaen hän on Von der Leyenin II komission johtava varapuheenjohtaja toimialanaan puhdas, oikeudenmukainen ja kilpailukykyinen siirtymä. Aikaisemmin hän oli Espanjan ekologisen siirtymän ministeri ja varapääministeri. Hän on ollut mukana korkean tason ilmastoneuvotteluissa vuosikymmenien ajan. == Lähteet == Luokka:Vuonna 1969 syntyneet Luokka:Elävät henkilöt Luokka:Espanjalaiset EU-komissaarit
Roxana Mînzatu

Roxana Mînzatu (s. 1980) on romanialainen poliitikko. Mînzatu aloitti uransa integraationeuvonantajana vuonna 2004 valmistellen Romaniaa EU-jäsenyyteen, ja sen jälkeen hän on työskennellyt muun muassa konsultointiyritysten johtajana, Brașovin apulaisprefektinä sekä Romanian julkisten hankintojen uudistusstrategian ja lainsäädännön keskeisenä koordinaattorina. Vuonna 2016 Mînzatu valittiin Romanian parlamenttiin, jossa hän edisti lainsäädäntöä muun muassa startupien tukemiseksi, tasa-arvoisen koulutuksen, digitaalisen opetuksen, naisten oikeuksien ja infrastruktuurihankkeiden hyväksi. Vuonna 2019 hän toimi myös Romanian Euroopan rahastojen ministerinä. Vuonna 2021 hän perusti Ro Agora -konsulttiyrityksen ja työskenteli EU-rahoitteisissa koulutushankkeissa. Myöhemmin hän palasi julkishallintoon toimien valtiosihteerinä vuoteen 2024 asti. Joulukuusta 2024 alkaen hän on Von der Leyenin II komission johtava varapuheenjohtaja toimialanaan sosiaaliset oikeudet sekä osaaminen, laadukkaat työpaikat ja varautuminen. Mînzatulla on laaja kokemus eurooppalaisten rahastojen hallinnoinnista yksityisellä, kansalaisjärjestö- ja julkisella sektorilla. Hän oli Romanian ehdotus Euroopan komissaariksi, ja maan pääministeri Marcel Ciolacu kuvasi nimitystä historialliseksi saavutukseksi. Romania sai ensimmäistä kertaa EU-jäsenyytensä aikana komission varapuheenjohtajan paikan ja merkittävän portfolion, jonka alaisuudessa hallinnoidaan 235 miljardin euron, eli viidenneksen EU:n budjetista. Mînzatun vastuulla ovat muun muassa Euroopan sosiaalirahasto Plus, sosiaalinen ilmastorahasto ja Erasmus+ -ohjelma. == Lähteet == Luokka:Romanialaiset EU-komissaarit Luokka:Romanian ministerit Luokka:Valtiosihteerit Luokka:Vuonna 1980 syntyneet Luokka:Elävät henkilöt
Bến Thànhin kauppahalli

Bến Thànhin kauppahalli () on markkinapaikka Hồ Chí Minhin kaupungissa Vietnamissa. Paikka on ollut markkinapaikka 1600-luvulta lähtien ja nykyisen kauppahallin rakennuttivat ranskalaiset siirtomaaviranomaiset vuonna 1912. Kauppahalli on nykyisin paikallisten ja matkailijoiden suosima kauppapaikka. ==Kohde== Bến Thànhin kauppahalli sijaitsee Hồ Chí Minhin kaupungissa Vietnamissa. Kauppahallia ympäröi Cử Nhạcin liikenneympyrä eli entinen Rond Point Cuniac. Kauppahalliin kuuluu pieni kellotorni. Se on suosittu markkinapaikka niin paikallisten, kuin matkailijoidenkin keskuudessa. Myynnissä on sekalaista tavaraa, kuten vaatteita ja käsitöitä. Osa kauppahallista on niin sanottua märkämarkkina-aluetta, jossa myydään esimerkiksi kalaa ja eläviä kanoja. Osa hallista sisältää puolestaan katuruokapaikkoja. Vuonna 2024 avatuneen Hồ Chí Minhin kaupungin metron linja 1 alkaa kauppahallin asemalta. Lähellä kauppahallia on vietnamilaisen kenraali Trần Nguyên Hãnin (k. 1429) patsas. Trần tunnettiin sodasta Kiinan Ming- dynastiaa vastaan. ==Historia== nykyisen kauppahallin paikka on ollut markkinapaikka jo 1600-luvulla. Alkuperäinen markkinapaikka tuhoutui ranskalaisten hyökätessä Saigoniin. Kun ranskalaiset perustivat sodan lopputuloksena siirtomaan Kotšinkiinan siirtomaaviranomaiset kannustivat paikallisia kauppiaita palaamaan paikalle. Markkinapaikkaa pidettiin yllä, vaikka se1 tuhoutui jälleen tulipalossa vuonna 1870. Saigonin tuolloinen ranskalainen pormestari Eugène Cuniac päätti rakennuttaa paikalle kauppahallin vuonna 1912. Hallia ympäröivä tie sai nimen Rond Point Cuniac pormestarin mukaan. Ranskalaiset kutsuivat usein uutta kauppahallia nimellä Halles centrales. Vuoteen 1940 saakka kauppahallin vieressä sijaitsivat myös kaksi Saigonin pääbussiasemaa. ==Lähteet== Luokka:Hồ Chí Minhin kaupungin rakennukset ja rakennelmat Luokka:Kauppahallit
Lilla Tjärby

Lilla Tjärby on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 090 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Vallberga

Vallberga on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 788 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Genevad

Genevad on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 684 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Skottorp

Skottorp on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 609 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Koalitio (Australia)

Koalitio () on kahden puolueen muodostama keskustaoikeistolainen allianssi Australiassa. Koalition muodostavat porvarillinen liberaalipuolue ja agraarinen kansallispuolue. Australian kaksipuoluejärjestelmän toinen poliittinen päävoima on keskustavasemmistolainen työväenpuolue. Hallitukset perustuvat joko koalition tai työväenpuolueen määräenemmistöön. Koalitio muodosti hallituksen viimeksi vuodesta 2013 vuoteen 2022 asti, jolloin valta palasi työväenpuolueelle. Puolueista suurempi liberaalipuolue saa kannatuksensa porvarillisilta kaupunkilaisilta kun taas kansallispuolue konservatiivisemmalta maaseudulta. == Lähteet == Luokka:Australian puolueet
Carl Fredrik Sundvall

Carl Fredrik Sundvall (10. elokuuta 1754 Karlskrona – 24. elokuuta 1831 Tukholma) oli ruotsalainen arkkitehti. Hän edusti uusklassista tyylisuuntaa ja suunnitteli muun muassa kirkkoja sekä julkisia rakennuksia, kuten Uppsalan yliopiston Carolina Rediviva -kirjaston. Sundvall myös johti Skottorpinn ja Stjernsundin linnojen uudistustöitä. Sundvallin opettajana toimi hänen enonsa Carl Fredrik Adelcrantz, minkä lisäksi hän opiskeli Pariisissa ja teki opintomatkan Roomaan. ==Töitä== Carolina Rediviva (2588029240).jpg|Carolina Rediviva Stjernsunds slott.JPG|Stjernsundin linna Swedish castle Skottorp.jpg|Skottorpin linna ==Lähteet== ==Aiheesta muualla== Luokka:Ruotsalaiset arkkitehdit Luokka:Vuonna 1754 syntyneet Luokka:Vuonna 1831 kuolleet
Bình Tâyn kauppahalli

Bình Tâyn kauppahalli () on markkinapaikka Hồ Chí Minhin kaupungissa Vietnamissa. Paikka on saanut alkunsa kiinalaisten kauppiaiden markkinapaikkana ja nykyinen kauppahalli rakennettiin 1920-luvun lopulla. ==Kohde== Bình Tâyn kauppahalli sijaitsee Chợ Lớnin kaupunginosassa Hồ Chí Minhin kaupungissa Vietnamissa Tháp Mườin tien varrella. kauppahallissa myydään sekalaista tavaraa. Osa kauppahallista on niin sanottua märkämarkkina- aluetta, jolla myydään kalaa ja lihaa. Osa hallista on kokonaan katuruokapaikkoja. Kauppahalli sijaitsee kaupungin kiinalaisvaltaisella alueella. ==Historia== Nykyisen kauppahallin paikka oli aikanaan erityisesti kiinalaisten kauppiaiden markkinapaikka. Alkuperäinen tuli myöhemmin tunnetuksi ”vanhana” markkinapaikkana () ja se sijaitsi Nguyễn Trãi -tien varrella. Quách Đàm (1863–1927) oli riisillä erityisen vauraaksi tullut kauppias ja hän osti vähitellen maan markkinapaikalla. Alkuperäinen tuhoutui tulipalossa, jonka jälkeen nykyisen eli ”uuden” kauppahallin rakennustyöt alkoivat vuonna 1928 ja päättyivät vuonna 1930. ==Lähteet== Luokka:Hồ Chí Minhin kaupungin rakennukset ja rakennelmat Luokka:Kauppahallit
Sundvall

Sundvall tai Sundwall on seuraavien henkilöiden sukunimi: * Carl Fredrik Sundvall (1754–1831), ruotsalainen arkkitehti * Johan Matthias Sundwall (1793–1843), suomalainen filosofi ja professori * Johannes Sundwall (1877–1966), suomalainen antiikintutkija * Kjell Sundvall (s. 1953), ruotsalainen elokuvaohjaaja ==Katso myös== * Sundsvall
Carolina Rediviva

Carolina Rediviva on Uppsalan yliopiston vuonna 1840 valmistunut kirjastorakennus. Sen nimi "uudestisyntynyt Carolina" viittaa sekä 1700-luvulla purettuun Academia Carolina -rakennukseen että tuolloin vallassa olleeseen Kaarle XIV Juhanaan, joka oli valinnut rakennukselle paikan. Rakennuksen piirustukset laati arkkitehti Carl Fredrik Sundvall 1810-luvulla. Rakennustöitä johtanut Jacob Magnus Nordencreutz teki kuitenkin suunnitelmiin omia muutoksia, jotka yliopiston johto hyväksyi. Sundvall suuttui tästä ja vetäytyi hankkeesta. Hänen tilalleen tuli Carl Johan Hjelm. Rakennuksessa oli myös yliopiston juhlasali, kunnes uusi päärakennus valmistui 1880-luvulla ja Carolina Rediviva vapautui kokonaan kirjastokäyttöön. Rakennukseen on sittemmin tehty useita laajennuksia, kun kirjaston kokoelma on kasvanut. Carolina Redivivassa on esillä Hopearaamattu. ==Turistikohteena== Kirjastossa on esillä näytteitä 400 vuoden aikana karttuneista kokoelmista. Kävijät voivat tutustua kirjoitustaidon kehitykseen tuhansien vuosien ajalta, kirjapainotekniikan syntyyn sekä siihen, miten painettu sana levitti tieteellisiä innovaatioita. Historiallisten asiakirjojen kautta avautuu myös näkymä yhteiskunnan ja demokratian kehitykseen menneinä aikakausina. ==Sisätiloja== Carolina Rediviva (2587195545).jpg| Carolina Rediviva main reading room.jpg| Carolina Rediviva (2588029240).jpg| ==Lähteet== ==Aiheesta muualla== Luokka:Uppsalan yliopisto Luokka:Ruotsin kirjastot
Ränneslöv

Ränneslöv on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 464 asukasta vuoden 2023 lopussa. ==Tunnettuja henkilöitä== * Karl-Johan Johnsson (s. 1990), jalkapallomaalivahti ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Hishult

Hishult on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 322 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Ysby

Ysby on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 284 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Hasslöv

Hasslöv on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 278 asukasta vuoden 2023 lopussa. ==Tunnettuja henkilöitä== * Pehr Osbeck (1723–1805), eläin- ja kasvitieteilijä ja pappi ==Lähteet== ==Aiheesta muualla== Luokka:Ruotsin taajamat Luokka:Laholmin kunta
Pehr Osbeck

Pehr Osbeck (9. toukokuuta 1723 Hålanda – 23. joulukuuta 1805 Hasslöv) oli ruotsalainen pappi ja luonnontutkija. Hän opiskeli Carl von Linnén johdolla Uppsalan yliopistossa ja matkusti vuosina 1750–1752 Kiinaan, missä hän teki havaintoja paikallisista kasvi- ja eläinlajeista ja julkaisi ne matkakertomuksessaan Dagbok öfwer en ostindisk resa åren 1750, 1751, 1752. Hän toimi jonkin aikaa Carl Gustaf Tessinin kotipappina ja hänen luontoaiheisen yksityiskokoelmansa hoitajana Läckön linnassa, myöhemmin hänestä tuli Hasslövin kirkkoherra. Hän myös kirjoitti seudun historiikin Utkast til beskrifning öfver Laholms prosteri. Osbeck oli Ruotsin kuninkaallisen tiedeakatemian jäsen vuodesta 1758. ==Kuvia== Osbeckia muralis in Kadavoor.jpg|Osbeckin mukaan on nimetty melastomakasvien Osbeckia-suku. Kuvassa Osbeckia muralis. Osbeck07.jpg|Osbeckin muistokivi hänen synnyinpaikallaan Hålandassa. ==Lähteet== ==Aiheesta muualla== Luokka:Ruotsalaiset kasvitieteilijät Luokka:Ruotsalaiset eläintieteilijät Luokka:Ruotsalaiset papit Luokka:Vuonna 1723 syntyneet Luokka:Vuonna 1805 kuolleet
Erkki Kunttu

Erkki Kunttu (22. kesäkuuta 1924 Viipurin mlk – 8. maaliskuuta 2015 Helsinki) oli suomalainen balettitanssija, tanssitaiteilija ja tanssinopettaja. Viipurin maalaiskunnan Yläsommeessa syntynyt Kunttu aloitti uransa Suomen Kansallisoopperan balettikoulussa vuonna 1950, jonka jälkeen hän oli kiinnitettynä Suomen Kansallisoopperaan 1952–1958 ja 1960–1964. Vuosina 1958–1960 Kunttu oli vierailijana Helsingin Operettiteatterissa. Vuosina 1964–1982 hän piti omaa baletti- ja tanssikoulua Helsingissä ja Porissa. Kuntun oppilaisiin lukeutui muun muassa Jorma Uotinen. Vuosina 1969 ja 1974-1975 Kunttu opiskeli New Yorkissa klassisen baletin pedagogiikkaa ja anatomiaa Raoul Gelabertin johdolla. Kunttu kuului muun muassa Suomen Tanssitaiteilijain Liiton hallitukseen ja toimi Suomen Tanssipedagogien Yhdistyksen puheejohtajana. Vuonna 1982 hänelle myönnettiin valtion taiteilijaeläke. == Filmografia == *Mä oksalla ylimmällä (1954) *Pessi ja Illusia (1954) *Juha (1956) == Lähteet == == Aiheesta muualla == * Luokka:Suomalaiset balettitanssijat Luokka:Vuonna 1924 syntyneet Luokka:Vuonna 2015 kuolleet
Eino Leino -talo

Eino Leino -talo Kajaanin Paltaniemellä Paltajärven rannalla on kirjailija Eino Leinon (1878–1926) synnyinkodin Hövelön mukaan tehty muistotalo. Se kertoo kahden suomalaisen kirjailijan, Elias Lönnrotin ja Eino Leinon tarinaa. Talo otettiin käyttöön vuonna 1978. Se on auki kesäisin matkailijoille ja talvella sopimuksen mukaan.Eino Leino -talo Kajaanin Paltaniemellä; VisitKajaani.fi == Katso myös == * Eino Leinon rintakuva == Lähteet == Luokka:Eino Leino Luokka:Kajaanin rakennukset ja rakennelmat
Elliot Anderson

Elliot Junior Anderson (s. 6. marraskuuta 2002 Whitley Bay, North Tyneside, Englanti) on englantilainen jalkapalloilija, joka edusti nuorten maajoukkuetasolla Skotlantia, kunnes siirtyi edustamaan Englantia vuonna 2024. Hän on pelipaikaltaan keskikentän keskustan pelaaja. Hän edustaa Englannin Valioliigassa pelaavaa Nottingham Forestia. Anderson pelasi Newcastle Unitedn juniorijoukkueissa. Ensimmäisen ottelunsa seuran edustusjoukkueessa hän pelasi FA Cupin kolmannen kierroksen ottelussa Arsenalia vastaan tammikuussa 2021. Valioliigassa hän debytoi samassa kuussa tultuaan loppuhetkillä kentälle niin ikään ottelussa Arsenalia vastaan. Hän ei pelannut tämän jälkeen kertaakaan Newcastlen ykkösjoukkueessa ennen kuin siirtyi kevätkauden 2022 käsittäneelle lainalle Bristol Roversiib. Hän pelasi seurassa 21 Englannin Kakkosliigan ottelua, joissa hän teki kahdeksan maalia ja antoi viisi maalisyöttöä. Anderson pelasi kaudella 2022–2023 Newcastlessa 22 valioliigaottelua, joista kolmessa hän oli avauskokoonpanossa. Hän syötti yhden maalin. Kaudella 2023–2024 hän oli selkävamman vuoksi neljä kuukautta kentiltä sivussa, mutta pelasi kaikissa muissa 21 valioliigaottelussa, näistä kymmenessä avauskokoonpanossa. Hän antoi kaksi maalisyöttöä. Anderson siirtyi Nottinghamiin 41,2 miljoonan euron siirtosummalla heinäkuussa 2024. Hän on pelannut 27. joulukuuta 2024 mennessä Nottinghamissa 17 valioliigaottelua, joista avauskokoonpanossa 13 ottelua. Hän on antanut viisi maalisyöttöä. Anderson pelasi Skotlannin nuorisomaajoukkueissa. Vuodesta 2024 hän on pelannut Englannin alle 21-vuotiaiden maajoukkueessa. == Lähteet == Luokka:Englantilaiset jalkapalloilijat Luokka:Skotlantilaiset jalkapalloilijat Luokka:Vuonna 2002 syntyneet Luokka:Elävät henkilöt
Murillo (brasilialainen jalkapalloilija)

Murillo Santiago Costa dos Santos eli Murillo (s. 4. heinäkuuta 2002 São Paulo) on brasilialainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Nottingham Forestia. Murillo nousi Corinthiansin alle 20-vuotiaiden joukkueesta seuran edustusjoukkueeseen tammikuussa 2023. Ensimmäisen ottelunsa hän pelasi tultuaan vaihdosta kentälle Copa do Brasilin ottelussa Clube do Remoa vastaan saman vuoden huhtikuussa. Ensimmäisen ottelunsa Brasilian Serie A:ssa hän pelasi Palmeirasia vastaan huhtikuun lopulla. Hän pelasi elokuun puoliväliin mennessä Brasilian pääsarjassa kaikkiaan 13 ottelua, kaikki avauskokoonpanossa. Copa Sudamericanassa hän pelasi kolme ottelua. Murillo siirtyi Englannin Valioliigan Nottinghamiin 12 miljoonan euron siirtosummalla elokuussa 2023. Ensimmäisen valioliigaottelunsa hän pelasi lokakuun alussa Brentfordia vastaan, ja oli loppukauden kaikissa 32 valioliigaottelussa avauskokoonpanossa. Hän antoi kauden aikana kaksi maalisyöttöä. Kaudella 2024–2025 hän on 28. joulukuuta mennessä ollut avauskokoonpanossa kaikissa 18 valioliigaottelussa. Ensimmäisen maalinsa hän teki Newcastlea vastaan marraskuussa. Murillo valittiin Brasilian jalkapallomaajoukkueeseen ensimmäisen kerran marraskuussa 2024. Hän ei ole kuitenkaan vielä saanut maajoukkueessa peliaikaa. == Lähteet == {{Luokka:Brasilialaiset jalkapalloilijat]] Luokka:Vuonna 2002 syntyneet Luokka:Elävät henkilöt